TIP OS: Har du oplevet noget lignende? Del din historie i en mail til 1224@eb.dk eller sms/mms til 1224 (alm. takst)

En fynsk postkunde oplevede tirsdag i denne uge en særdeles alternativ måde at håndtere pakker på.

For da et postbud fra Postnord ankom med en stor forsendelse til kundens adresse, fangede et overvågningskamera en pakkehåndtering, der sjældent er set mere uelegant.

I en tilsyneladende alt for lille bil bakser postbuddet pakken med hesteudstyr ned på jorden. Eller skal vi snarere sige kaster:

- Jeg syntes, det er super uprofessionelt, den måde pakken bliver håndteret på, siger den fynske kunde, der ikke ønsker sit navn i avisen.

- Det kunne ligeså godt have været fire computerskærme. Jeg kan på ingen måde forstå, hvorfor det kvindelige postbud har fået så stor og tung en pakke med. I så fald burde hun have haft nogle hjælpemidler til rådighed, så kunne det måske have været undgået.

I sekundet efter dette billede er taget giver postbuddet slipper og lader pakken falde tungt mod jorden. Privatfoto

Taget på fersk gerning: Postbud kyler pakkerne ind i bilen

Fanget af overvågningen

Kunden opdagede først den smadrede pakke, da han kom hjem fra arbejde. Men på overvågningskameraet kan man tydeligt se, hvordan pakken kyles på jorden og senere trækkes op til fordøren i huset:

-Jeg kan slet ikke forstå, hvordan man kan få sig selv til at håndtere andres ting på den måde. Efter min mening burde hun slet ikke have haft den pakke med, og i så fald burde hun have taget den med retur, da hun indså, hun ikke kunne håndtere den.

Det er ikke første gang, at familien har haft problemer med Postnord:

- Pludselig var der tre uger, hvor der ingen post kom. Og vi fik ingen besked om baggrunden for det.

- Så efter denne måde at håndtere min pakke på, havde jeg bare fået nok.

Den fynske kunde har taget imod en uforbeholden undskyldning fra den lokale chef hos Postnord. Kunden håber, at firmaet tager ’kraftigt ved lære’ af sagen.

Ekstra Bladet kender kundens navn og adresse. Sagen er samtidig blevet bekræftet og beklaget af Postnord.

Pakken trækkes tungt gennem gruset og op til huset. Privatfoto

Postchef: - Slet ikke godt nok Selv om Postnord årligt håndterer millioner af pakker, skal der hverken smides eller trækkes med dem. Og slet ikke som det skete for den fynske kunde: - Min umiddelbare reaktion af billederne er, at det kan bare ikke passe. Det er simpelthen ikke måden, vi ønsker at gøre tingene på. - Hverken den måde pakken bliver behandlet på eller betjeningen af kunden bagefter, siger Michael Frølich, chef for distributionen hos Postnord, til Ekstra Bladet. - Det her er så langt fra, hvad vi vil – og jeg kan kun lægge mig fladt ned og sige: det er slet ikke godt nok. - I har talt med kunden nu? - Ja, en af mine chefer, der har området, har selvfølgelig taget kontakt til kunden og tilbudt at hente pakken, så kunden kunne få en ny. Men kunden kunne godt bruge tingene i pakken alligevel. Det ændrer så ikke på, at det her er super uacceptabelt over for kunden. - Hvordan burde pakkebuddet have klaret opgaven? - Vi har mange pakker, der er store og tunge. Men den skal selvfølgelig tages ud af bilen og glide let ned. Og så kan den køres med en sækkevogn resten af vejen op til kunden. - Der kan naturligvis ske en skade, men når det sker, skal man tage kontakt til kunden, så de sammen kan inspicere skaden. Det skete heller ikke i denne sag. - Hvad skal der ske i sagen? - Vi har indskærpet over for vores medarbejdere, hvordan vi gør det her. - Den pågældende medarbejder er sendt hjem og indkaldt til en tjenstlig samtale.

Her er et andet dansk pakkebud, der heller ikke er helt forsigtig med pakkerne. Video: Sten Boye Poulsen

Her kaster norsk postbud med pakkerne. Video: Cai Christian Røhme

TIP OS: Har du oplevet noget lignende? Del din historie i en mail til 1224@eb.dk eller sms/mms til 1224 (alm. takst)